Izvor: Grgo Jelavic/PIXSELL

Zbog prijetnje premijeru Andreju Plenkoviću priveden je 45-godišnjak iz Rijeke, privremeno nastanjen na Šipanu.

Riječanin je, navodno, odmah priznao da je premijeru pismeno prijetio u pripitom stanju.

"Treba likvidirati i tebe i cijelu hrvatsku Vladu. Kad mi dođemo na vlast u Rijeci...”, dio je poruke prijetećeg sadržaja koju je Riječanin ostavio u inboxu na Facebook profilu premijera Plenkovića.

VEZANE VIJESTI Zbog prijetnji preko društvenih mreža uhićeno je više osoba

Neslužbeno se doznaje da je policija utvrdila kako je prijetnja predsjedniku Vlade upućena iz naselja Suđurađ na otoku Šipanu, a ispisao ju je riječki modni kreator Carlo Melloni Homolka iz Rijeke protiv kojeg je podnesena kaznena prijava Općinskom državnom odvjetništvu u Dubrovniku.

Kako navodi Dubrovački vjesnik mještani pretpostavljaju da je Homolka prijetnju Plenkoviću i zaposlenicima područnog zavoda ispisao jer nije dobio očekivane poticaje iz EU fondova za svoju otočnu galeriju na Elafitima.

N1 pratite putem aplikacija za Android | iPhone/iPad | Windows| i društvenih mreža Twitter |Facebook | Instagram.